David Vunagi

David Okete Vuvuiri Vunagi (5. september 1950 – 7. märts 2025) oli Saalomoni Saarte anglikaani piiskop, alates 7. juulist 2019 kuni 7. juulini 2024 Saalomoni Saarte kindralkuberner.https://www.thegazette.co.uk/notice/3378370https://www.rulers.org/indexv.html 

Ta oli aastatel 2009–2015 Melaneesia peapiiskop ja Kesk-Melaneesia piiskopkonna piiskop. Ta oli abielus ning tal on kolm last. 

Vunagi sündis 1950. aastal Samasodus Isabeli provintsis. Ta õppis 1968–1974 KGVI keskkoolis. 1976. aastal sai ta Fidžil Lõuna-Vaikse ookeani ülikoolist loodusteaduste kraadi, 1982. aastal Paapua Uus-Guinea ülikoolist magistrikraadi bioloogias. Enne preestriks hakkamist oli ta õpetaja KGVI riigikoolis ja Melaneesia anglikaani kiriku Selwyni kolledžis.

1990. aastal sai ta Uus-Meremaa Aucklandi St John's College'ist bakalaureusekraadi teoloogias. Ta oli 1992. aastal Saalomoni Saartel Piiskop Pattesoni teoloogiakolledži õppejõud.

Ta kolis 1996. aastal Kanadasse, kus oli aastatel 1996–1998 Briti Columbias Uus-Westminsteri piiskopkonna St Anselmi valla abipreester. Ta lõpetas 1998. aastal Vancouveri teoloogiakooli magistrikraadiga.

Kodumaale naasnult hakkas ta Ysabeli piiskopkonna preestriks. 1999. aastal hakkas ta uuesti tegelema haridusvaldkonnas ning töötas Selwyni kolledži direktorina. Temast sai 2000. aastal Melaneesia kiriku piirkondliku peakorteri misjonisekretär. Samal aastal valiti Vunagi Temotu piiskopkonna piiskopiks, ta püsis sellel kohal 2009. aastani. Ta pühitseti sisse 6. mail 2001.List of small publications in the Archives of the Anglican Church of Melanesia (in the National Archives of Solomon Islands) lk 26. (vaadatud 25. august 2016)

David Vunagi valiti 4. märtsil 2009 Honiaras Melaneesia kiriku peapiiskopiks, tema ametiaeg algas 31. mail 2009.Anglican Church of Melanesia elects new Archbishop, 6 March 2009, Anglican Communion News Service

Ta külastas 19.–23. aprillil 2010 Singapuris toimunud neljandat Globaal-Lõuna kokkutulekut ning 18.–20. juulil 2012 Globaal-Lõuna konverentsi Bangkokis.

Ta lahkus ametist 6. septembril 2015, tseremoonia toimus Honiara St Barnabasi katedraalis ning seal osalesid üheksa Melaneesia anglikaani kiriku piiskoppi.Solomon Islands archbishop steps down, Anglican Ink, 10 September 2015

Juunis 2019 sai temast uue Saalomoni Saarte kindralkuberneri ainukandidaat, ta astus ametisse 7. juulil 2019.

Viited

Kategooria:Saalomoni Saarte inimesed
Kategooria:Anglikaani piiskopid
Kategooria:Sündinud 1951
Kategooria:Surnud 2025